Príloha č. 4

(Návrh)

ZMLUVA O DIELO

***„Prechodné apartmánové bývanie pre potreby školy“***

uzatvorená podľa § 536 a nasl. zákona č. 513/1991 Zb. Obchodného zákonníka v  znení neskorších predpisov a podľa zákona č 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej v texte ako „Zmluva o dielo“ alebo tiež „Zmluva“)

–––––––––––––––––––––––––––––––––––––––––––––––––––––––––––––––––––––––––

**Článok I**

**ZMLUVNÉ STRANY**

1. **Objednávateľ:**

Názov: **Mestská časť Bratislava–Vrakuňa**

Sídlo: Šíravská 7, 821 07 Bratislava

Štatutárny zástupca: JUDr. Ing. Martin Kuruc, starosta

IČO: 00 603 295

DIČ: 2020840118

Bankové spojenie: Všeobecná úverová banka, a.s.

IBAN: SK30 0200 0000 0000 0442 4062

Oprávnená osoba vo veciach technických: Ing. Lucia Slebodníková

Telefón: +421 2 32373577, +421 948 134 595

E-mail: lucia.slebodnikova@vrakuna.sk

(ďalej ako „*Objednávateľ*“)

2. **Zhotoviteľ:**

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Zapísaný v:

Telefón:

E-mail:

(ďalej ako „*Zhotoviteľ*“)

Pre účely tejto Zmluvy o dielo sa Zhotoviteľ a Objednávateľ označujú tiež spoločne aj ako „Zmluvné strany“.

**Článok II**

**ÚVODNÉ USTANOVENIA**

1. Túto zmluvu uzatvárajú zmluvné strany ako výsledok verejného obstarávania zákazky s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vyhlásenej verejným obstarávateľom dňa 08. 09. 2021, na predmet zákazky ***„Prechodné apartmánové bývanie pre potreby školy“*.**
2. Zhotoviteľ je úspešným uchádzačom v procese verejného obstarávania na predmet plnenia.
3. Zmluvné strany týmto vyhlasujú, že sú spôsobilé túto Zmluvu uzatvoriť a plniť záväzky z nej vyplývajúce.

**Článok III**

**PREDMET ZMLUVY**

1. Na základe výsledku verejného obstarávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov a víťaznej ponuky Zhotoviteľa, sa Zhotoviteľ zaväzuje zhotoviť pre Objednávateľa dielo **Prechodné apartmánové bývanie pre potreby školy** nachádzajúce sa v objekte Školička, Železničná 6, 821 07 Bratislava, súp. č. 8422, p. č. 631/113, LV 2764, pozemok pod stavbou p.č. 631/93, LV 270, mestská časť Bratislava-Vrakuňa, okres Bratislava II, mesto Bratislava, katastrálne územie Vrakuňa.
2. Zhotoviteľ sa zaväzuje, že podľa ods. 1 tohto článku Zmluvy zhotoví pre Objednávateľa dielo na základe Objednávateľom predloženého dielo na základe Objednávateľom predloženej projektovej dokumentácie pre stavebné úpravy vypracovanej zodpovedným projektantom Ing. arch. Tibor Jákli, autorizovaný architekt SKA č.0977AA, apríl 2021, ktorý tvorí neoddeliteľnú Prílohu č. 1 tejto Zmluvy v súlade s víťaznou ponukou a podľa oceneného Výkazu výmer vypracovaného Zhotoviteľom dňa ................, ktorý tvorí neoddeliteľnú Prílohu č. 2 tejto Zmluvy.

(ďalej v texte spolu ods. 1 a ods. 2 tohto článku Zmluvy len „dielo“).

1. Neoddeliteľnou súčasťou diela je aj stavebná, technická a právna dokumentácia diela a jeho jednotlivých položiek, doklady o vykonaných skúškach, revízne správy, atesty a certifikáty, užívateľské manuály, ako aj akékoľvek ďalšie listiny, ktorých doloženie k predmetu diela vyplýva z právneho predpisu alebo z obchodných zvyklostí; všetky listiny musia byť vyhotovené v slovenskom jazyku.
2. Zhotoviteľ sa zaväzuje pri realizácii diela podľa tejto Zmluvy dodržať všetky záväzné i doporučené STN súvisiace s realizáciou predmetu tejto Zmluvy.
3. Zhotoviteľ je povinný zhotoviť dielo podľa tejto Zmluvy v objednávateľom požadovanej kvalite a v termíne podľa tejto Zmluvy a predložiť Objednávateľovi ku dňu riadneho ukončenia realizácie diela preberací protokol skutočného vyhotovenia diela.
4. Za riadne a úplné zhotovenie diela Zhotoviteľom podľa tejto Zmluvy o dielo sa považuje kvalitné, riadne, včasné a úplné dokončenie všetkých prác a dodávok tvoriacich predmet diela v zmysle tejto Zmluvy.
5. Objednávateľ sa zaväzuje riadne zhotovené dielo podľa tejto Zmluvy prevziať a zaplatiť zaň Zhotoviteľovi cenu diela uvedenú v článku V tejto Zmluvy.

**Článok IV**

**LEHOTA ZHOTOVENIA DIELA**

1. Zhotoviteľ sa zaväzuje riadne zhotoviť dielo uvedené v článku III tejto Zmluvy v rozsahu a obsahu podľa tejto Zmluvy a to v nasledovných lehotách:
2. Začiatok realizácie diela – do 7 dní odo dňa nadobudnutia účinnosti Zmluvy.
3. Ukončenie realizácie diela - do 70 dní odo dňa nadobudnutia účinnosti Zmluvy.

**Článok V**

**CENA DIELA**

1. Celková cena za kompletné zhotovenie diela uvedeného v článku III tejto Zmluvy je stanovená na základe výsledkov verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a sú v nej zahrnuté všetky práce a dodávky súvisiace s riadnym zhotovením diela podľa tejto Zmluvy a to v rozsahu a obsahu víťaznej ponuky a podľa oceneného Výkazu výmer Zhotoviteľa zo dňa .............., ktorá je neoddeliteľnou Prílohou č. 2 tejto Zmluvy.
2. Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.
3. Zmluvné strany sa dohodli, že za riadne zhotovené dielo podľa tejto Zmluvy uhradí Objednávateľ Zhotoviteľovi cenu diela v súlade s predchádzajúcim ods. 1 a 2 tohto článku Zmluvy maximálne v nasledovnom rozsahu:
4. Cena diela bez DPH: ................ Eur
5. DPH ........ %: ................ Eur

–––––––––––––––––––––––––––––––––––––––––––––––––––––––––––

1. **Celková cena diela vrátane DPH: ................. Eur**
2. Cena diela je stanovená na základe celkovej cenovej ponuky Zhotoviteľa podrobne špecifikovanej podľa oceneného Výkazu výmer. Zmluvné jednotkové ceny dodávaných tovarov, služieb a prác uvedené v Prílohe č. 2 tejto Zmluvy zahŕňajú všetky náklady Zhotoviteľa na riadne zhotovenie predmetu plnenia Zmluvy a platia po celú dobu plnenia.
3. V cene uvedenej v ods. 3 tohto článku Zmluvy sú zahrnuté všetky priame a nepriame náklady Zhotoviteľa na zhotovenie diela podľa tejto Zmluvy najmä práca, materiál, dopravné náklady, skladné a všetky súvisiace náklady. Zhotoviteľ si prepočítal všetky výmery a tieto aj ocenil v celom rozsahu. Zhotoviteľ nemá nárok na navýšenie ceny z dôvodu chybného výpočtu výmery. Zhotoviteľ prehlasuje, že cenu stanovil na základe poskytnutia potrebných dokumentov od Objednávateľa, na základe obhliadky staveniska, vlastných prieskumov a overení, pričom takto určená dohodnutá cena za dielo je reálna, pokrýva všetky náklady spojené so splnením záväzkov podľa tejto Zmluvy o dielo a Zhotoviteľ nemá nárok na zvýšenie ceny, ktorý vyplynie ako dôsledok chýb alebo zanedbania povinností pri príprave súťažnej ponuky. Takto vzniknuté dodatočné náklady znáša v celom rozsahu Zhotoviteľ.
4. Objednávateľ má právo zmeniť, zúžiť alebo rozšíriť rozsah jednotlivých prác a dodávok realizovaných v rámci diela určeného touto Zmluvou; v takom prípade sa aj pri účtovaní týchto prác a dodávok uplatňujú jednotkové zmluvné ceny určené podľa Prílohy č. 2 tejto Zmluvy. Ak pôjde o také práce a dodávky, ktoré nie sú v ocenenom výkaze výmere zahrnuté, bude ich cena dohodnutá na základe cenovej kalkulácie, ktorú je Zhotoviteľ povinný predložiť Objednávateľovi vopred na písomné odsúhlasenie.
5. Ak sa Zhotoviteľ, ktorý v momente uzavretia tejto Zmluvy nie je platiteľom DPH, stane po uzavretí tejto Zmluvy platiteľom DPH, cena diela uvedená v ods. 3 tohto článku Zmluvy, ako aj jednotkové ceny diela uvedené v Prílohe č. 2 tejto Zmluvy sa budú považovať za ceny s DPH od vzniku povinnosti Zhotoviteľa odvádzať DPH.

**Článok VI**

**SPÔSOB FAKTURÁCIE A PLATOBNÉ PODMIENKY**

1. Objednávateľ uhradí za riadne zhotovené a Objednávateľom prevzaté dielo podľa tejto Zmluvy Zhotoviteľovi cenu diela podľa článku V tejto Zmluvy a to formou faktúry, ktorá musí mať náležitosti platného daňového dokladu v čase zdaniteľného plnenia a bude vystavená v súlade s touto Zmluvou.
2. Cena diela bude fakturovaná na základe Súpisu skutočne vykonaných prác odsúhlaseného Objednávateľom. Zhotoviteľ vystaví faktúru najneskôr do dvoch dní od odsúhlasenia Súpisu vykonaných prác a doručí ju Objednávateľovi.
3. Právo fakturovať vzniká Zhotoviteľovi do 5 dní odo dňa protokolárneho prevzatia riadne zhotoveného diela Objednávateľom podľa tejto Zmluvy.
4. Splatnosť faktúry vystavenej podľa tejto Zmluvy je 30 dní odo dňa jej doručenia Objednávateľovi.
5. Faktúra musí obsahovať náležitosti platného daňového dokladu podľa platných právnych predpisov Slovenskej republiky. V prípade, že faktúra nebude obsahovať požadované náležitosti, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota začne plynúť doručením opravenej faktúry Objednávateľovi. Neoddeliteľnou prílohou faktúry musí byť súpis skutočne vykonaných prác potvrdený oprávneným zamestnancom Objednávateľa.
6. Súpis riadne vykonaných prác a dodávok musí byť Objednávateľovi doručený spolu s faktúrou v tlačenej aj elektronickej forme. Elektronická forma bude vo formáte xls alebo xlsx (alebo v inom voľne šíriteľnom tabuľkovom formáte) a bude v zhode s obsahom a formou oceneného výkazu výmer vo výzve na predkladanie ponúk, ktorý tvorí neoddeliteľnú súčasť tejto Zmluvy. V prípade realizácie prác naviac podľa tejto Zmluvy, musia byť tieto uvedené na samostatnom súpise vykonaných prác a dodávok a budú fakturované osobitnou faktúrou.
7. Platby za vykonané práce nemajú vplyv na záruky poskytované Zhotoviteľom a neplatia ako doklad o prevzatí prác a dodávok.
8. Zmluvné strany sa dohodli, že v prípade, ak Zhotoviteľ je registrovaný ako platiteľ DPH v inom členskom štáte Európskej únie alebo mimo EÚ a nie je registrovaným platiteľom DPH na území Slovenskej republiky, Zhotoviteľ bude za zhotovené dielo fakturovať cenu diela bez DPH podľa ods. 3 tohto článku dohody. Objednávateľ ako neplatiteľ DPH v tomto prípade je/bude registrovaný pre DPH podľa § 7 a/alebo 7a zákona č. 222/2004 Z.z. o dani z pridanej hodnoty a bude povinný odviesť DPH v Slovenskej republike podľa zákona 222/2004 Z.z. o dani z pridanej hodnoty.

**Článok VII**

**OSOBITNÉ DOJEDNANIA**

1. Zhotoviteľ preberá stavenisko najneskôr 24 hodín pred začiatkom realizácie diela a to v takom stave v akom sa nachádza a nebude si uplatňovať žiadne nároky spojené s úpravami na pripravenosť staveniska k začatiu realizácie diela.
2. Zhotoviteľ sa zaväzuje, že pre Objednávateľa zhotoví dielo podľa tejto Zmluvy a jej neoddeliteľných príloh v zhode s platnými technickými normami, podľa príslušných záväzných právnych predpisov súvisiacich s riadnou realizáciou diela a podľa tejto Zmluvy.
3. Pokiaľ právne predpisy alebo príslušné STN ustanovujú vykonanie skúšok, osvedčujúcich dohodnuté vlastnosti diela, alebo jeho časti, zhotoviteľ je povinný zabezpečiť uskutočnenie týchto skúšok pred odovzdaním diela za účasti objednávateľa.
4. Zhotoviteľ sa zaväzuje vykonať dielo vo vlastnom mene a na vlastnú zodpovednosť a garantuje prevádzkyschopné a funkčné dielo v súlade s platnými technickými normami, všeobecne záväznými právnymi predpismi a nariadeniami, ako aj požiarnymi a bezpečnostnými predpismi bez technických a právnych chýb.
5. Zhotoviteľ prehlasuje, že je oprávnený (spôsobilý) vykonať dielo, ktoré je predmetom Zmluvy a je pre túto činnosť v plnom rozsahu náležite kvalifikovaný. Zhotoviteľ súhlasí s tým, že sa nezbaví zodpovednosti za vadné zhotovenie diela postúpením na tretiu osobu bez súhlasu Objednávateľa a s tým, že postúpenie zodpovednosti Zhotoviteľa za vadné zhotovenie diela postúpením na tretiu osobu nebude brániť Objednávateľovi, aby si z nej plynúci nárok uplatnil voči Zhotoviteľovi.
6. Zhotoviteľ má právo vykonávať všetky práce spôsobom, pri dodržaní bežných a primeraných technologických postupov, ktoré považuje za najrýchlejšie k riadnemu zhotoveniu diela pri rešpektovaní účelu tejto Zmluvy, požadovanej kvality, koordinácie prác s tretími osobami.
7. Zhotoviteľ sa zaväzuje poskytovať Objednávateľovi počas zhotovenia diela nevyhnutné informácie a požadovanú súčinnosť.
8. Zriadenie, prevádzkovanie, likvidácia,  vypratanie a vyčistenie zariadenia staveniska je zahrnuté v cene diela.
9. Zhotoviteľ prehlasuje, že má uzatvorené poistenie zodpovednosti za škodu spôsobenú tretím osobám v súvislosti s jeho činnosťou a prevádzkou v súvislosti s realizáciou diela. Zhotoviteľ si je povinný zabezpečiť poistenie svojho diela a svojich prác, činnosti a materiálov, strojov a zariadení na stavbe. Zhotoviteľ je povinný nahlásiť písomne včas a riadne poisťovni všetky poistné udalosti, ktoré sa týkajú jeho činnosti, materiálov a pracovníkov na stavbe.
10. Zhotoviteľ sa zaväzuje dodať Objednávateľovi všetky doklady súvisiace so zhotovením diela, najmä týkajúce sa jeho realizácie, kvality.
11. Zhotoviteľ v celom rozsahu zodpovedá za bezpečnosť a ochranu zdravia pri práci v súlade so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a rovnako tak zodpovedá za požiarnu ochranu v súlade so zákonom č. 314/2001 Z. z. o ochrane pred požiarmi v znení neskorších predpisov.
12. Zhotoviteľ v plnom rozsahu zodpovedá za bezpečnosť technických zariadení pri realizácii stavebných prác podľa tejto Zmluvy v súlade s ustanoveniami platných právnych predpisov. Po ukončení každej pracovnej zmeny Zhotoviteľ zabezpečí stavenisko a jeho okolie, tak aby nedošlo k prípadným kolíziám a úrazom.
13. Zhotoviteľ je povinný udržiavať na stavenisku a priľahlých komunikáciách určených na dopravu materiálu poriadok a čistotu, odstraňovať odpadky a nečistoty, ktoré vznikli pri vykonávaní jeho práce a to na vlastné náklady v súlade so Všeobecne záväzným nariadením mestskej časti Bratislava Vrakuňa o dodržiavaní čistoty a poriadku na území mestskej časti Bratislava-Vrakuňa a ostatnými všeobecne záväznými právnymi predpismi.
14. Zhotoviteľ sa zaväzuje vypratať stavenisko do 2 dní od termínu prevzatia riadne zhotoveného diela Objednávateľom podľa tejto Zmluvy.
15. Zhotoviteľ môže práce v zmysle tejto Zmluvy uskutočňovať výlučne prostredníctvom osôb, ktoré majú na to požadovanú kvalifikáciu.
16. Objednávateľ je oprávnený podať námietky proti nasadeniu personálu, ktorý podľa jeho názoru nie je dostatočne kvalifikovaný a prikázať Zhotoviteľovi, aby tento personál stiahol a nahradil ho novým.
17. Objednávateľ je oprávnený jednostranne započítať pohľadávku Zhotoviteľa so svojimi pohľadávkami voči Zhotoviteľovi, ktoré mu vzniknú zo škôd spôsobených Zhotoviteľom alebo zo sankcií voči Zhotoviteľovi, ako nároky z vád diela alebo ako náklady vzniknuté Objednávateľovi v dôsledku odstúpenia od tejto Zmluvy alebo z iných záväzkov Zhotoviteľa voči Objednávateľovi a Zhotoviteľ k tomu všetkému týmto dáva Objednávateľovi svoj súhlas.
18. Zmluvné strany sa dohodli, že Zmluva sa môže meniť v týchto prípadoch: zúženia alebo rozšírenie predmetu Zmluvy, práce naviac, zmena ceny diela, zmena Zhotoviteľa, zmena subdodávateľa. Všetky zmeny Zmluvy počas jej trvania je možné urobiť výlučne v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
19. Predmet Zmluvy sa môže počas trvania Zmluvy rozšíriť alebo zúžiť, ak je to pre Objednávateľa najmä finančne výhodnejšie.
20. Práce naviac sú prípustné najmä z finančných dôvodov, technických príčin, vzhľadového a priestorového riešenia diela a funkčnosti diela.
21. Dôvody zmeny ceny diela sú bližšie stanovené v článku V tejto Zmluvy.
22. Zmena Zhotoviteľa je prípustná z týchto dôvodov:

- straty spôsobilosti na vykonávanie dohodnutých prác počas trvania zmluvného vzťahu,

- ak je Zhotoviteľ v kríze,

- ak Zhotoviteľ splynul, zlúčil sa alebo sa rozdelil alebo

- ak Zhotoviteľ previedol svoj obchodný podiel.

**Článok VIII**

**STAVEBNÝ DENNÍK**

1. Zhotoviteľ sa zaväzuje od prevzatia staveniska až do protokolárneho prevzatia riadne zhotoveného diela Objednávateľom viesť stavebný denník podľa príslušných ustanovení zákona č. 50/1976 Zb. o územnom plánovaní a stavebnom poriadku a mať ho trvale dostupný na stavbe. Objednávateľ je oprávnený sledovať obsah stavebného denníka a za týmto účelom nahliadať do stavebného denníka.

**Článok IX**

**ODOVZDANIE A PREVZATIE DIELA**

1. Predmetom odovzdania a prevzatia bude riadne zhotovené dielo podľa tejto Zmluvy, ktoré nevykazuje žiadne vady alebo nedorobky, je vykonané v súlade s touto Zmluvou a jej prílohami, ako aj v súlade so všeobecne záväznými právnymi predpismi, rozhodnutiami a stanoviskami orgánov verejnej správy.
2. Predmet tejto Zmluvy sa považuje za splnený jeho riadnym a včasným ukončením bez vád a nedorobkov a jeho písomným prevzatím Objednávateľom na základe preberacieho protokolu vrátane odovzdania dokladov potvrdzujúcich kvalitu a technické parametre diela (revízne správy, atesty a certifikáty a doklady o zhode zabudovaných výrobkov, ak to bude potrebné) ako aj dokladov o likvidácií všetkého odpadu majúceho pôvod vo vykonávaní predmetu tejto Zmluvy.
3. Zhotoviteľ písomné oznámi Objednávateľovi najneskôr 3 dni vopred pripravenosť na odovzdanie riadne zhotoveného diela pred termínom kedy by malo byť pripravené na odovzdanie. Objednávateľ na základe písomného oznámenia zvolá preberacie konanie najneskôr do 2 dní.

**Článok X**

**ZÁRUČNÁ DOBA A ZODPOVEDNOSŤ**

1. Zhotoviteľ sa zaväzuje zhotoviť dielo v kvalite požadovanej objednávateľom, t.j. v súlade s platnými právnymi predpismi, STN, ISO, technickými požiadavkami na tovar, ktoré musia byť v súlade s výkazom výmer, nevynímajúc pokyny Objednávateľa. Nebezpečenstvo škody na zhotovovanom diele znáša Zhotoviteľ, a to až do riadneho prevzatia diela Objednávateľom podľa tejto Zmluvy, a to diela bez vád a nedorobkov. Zhotoviteľ je vlastníkom všetkých vecí, ktoré priniesol na stavenisko a neodovzdal ich Objednávateľovi. Nebezpečenstvo všetkých škôd na týchto veciach alebo spôsobených týmito vecami pri realizácii diela, nesie Zhotoviteľ.
2. Prevzatím riadne zhotoveného diela Objednávateľom v zmysle tejto Zmluvy prechádza na Objednávateľa vlastnícke právo k dielu a súčasne aj nebezpečenstvo škody na diele.
3. Zhotoviteľ zodpovedá v celom rozsahu za prípadné škody spôsobené Objednávateľovi, alebo tretím osobám pri realizácií predmetu tejto Zmluvy. Za porušenie svojich povinností nesie Zhotoviteľ priamu zodpovednosť aj voči príslušným orgánom verejnej správy.
4. Zhotoviteľ nesie plnú zodpovednosť za pracovný úraz, alebo chorobu z povolania svojich zamestnancov, ako aj za poškodenie zdravia tretích osôb.
5. Zmluvné strany sa dohodli, že záručná doba na riadne zhotovené dielo podľa tejto Zmluvy vrátane všetkých jeho častí, súčastí a technológií je 60 mesiacov a začína plynúť dňom protokolárneho prevzatia riadne zhotoveného diela Objednávateľom. Počas záručnej doby má Objednávateľ právo požadovať a Zhotoviteľ povinnosť bezodplatne odstrániť vady diela bez zbytočného odkladu a v termíne požadovanom Objednávateľom.
6. Zhotoviteľ zodpovedá za vady, ktoré má dielo v čase jeho odovzdania. Zhotoviteľ zodpovedá aj za vady, ktoré sa vyskytnú na diele po odovzdaní a prevzatí riadne zhotoveného diela, ak boli spôsobené porušením jeho povinnosti.
7. Zhotoviteľ nezodpovedá za vady, ktoré boli spôsobené použitím podkladov a vecí prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil Objednávateľa a ten na ich použití trval.
8. Prípadnú reklamáciu vady plnenia predmetu tejto Zmluvy je Objednávateľ povinný uplatniť bezodkladne po zistení vady v písomnej forme, faxom alebo e-mailom uvedeným v článku I tejto Zmluvy.

**Článok XI**

**SANKCIE**

1. V prípade omeškania Objednávateľa s úhradou ktorejkoľvek faktúry v lehote stanovenej touto Zmluvou, je Zhotoviteľ oprávnený požadovať od Objednávateľa úrok z omeškania podľa príslušných ustanovení zákona č. 513/1991 Zb. Obchodný zákonník v znení neskorších predpisov.
2. V prípade omeškania Zhotoviteľaso začatím realizácie diela podľa tejto Zmluvy, a/alebo v prípade omeškania Zhotoviteľa s riadnym zhotovením diela v lehote uvedenej v článku IV tejto Zmluvy, je Zhotoviteľ povinný zaplatiť Objednávateľovi zmluvnú pokutu vo výške 0,05% ceny diela za každý i začatý deň omeškania zvlášť.
3. Ak Zhotoviteľ nezačne s odstraňovaním prípadných vád, a/alebo neodstráni vady vo vzájomne dohodnutom termíne, zaplatí Objednávateľovi zmluvnú pokutu vo výške 100,00 Eur za každý aj začatý deň omeškania a za každú vadu omeškania zvlášť až do odstránenia vady.
4. Zmluvnými pokutami dohodnutými v tejto Zmluve nie je dotknutý nárok zmluvných strán na náhradu škody v plnom rozsahu, a to aj keby táto presahovala výšku zmluvnej pokuty. Zmluvné strany vyhlasujú, že zmluvné pokuty dohodnuté v tejto Zmluve považujú za primerané a v súlade so zákonom.

**Článok XII**

**SUBDODÁVATELIA**

1. Zmluvné strany sa dohodli, že Zhotoviteľ je oprávnený poveriť inú oprávnenú osobu (subdodávateľa) zhotovovaním určite časti diela podľa tejto Zmluvy len na základe predchádzajúceho písomného súhlasu Objednávateľa. Pri zhotovovaní diela inou osobou (subdodávateľom alebo dodávateľom subdodávateľa) má Zhotoviteľ zodpovednosť ako keby dielo zhotovoval sám.
2. Na účely tejto Zmluvy sa za subdodávateľa  považuje hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti diela podľa tejto Zmluvy.
3. Zhotoviteľ zodpovedá za riadne zhotovenie diela počas celého trvania zmluvného vzťahu s Objednávateľom a to bez ohľadu na to, či Zhotoviteľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Zhotoviteľa.
4. Zmluvné strany sa dohodli na tom, že zoznam subdodávateľov, ktorých bude Zhotoviteľ využívať na zhotovení diela, resp. jeho samostatnej časti odovzdá objednávateľovi v písomnej forme najneskôr pri podpise tejto Zmluvy.
5. V prípade, že zhotoviteľ bude určitú časť dielo podľa tejto Zmluvy subdodávateľmi, je povinný v termíne do 2 dní od vyžiadania Objednávateľom, preukázať písomným potvrdením od ktoréhokoľvek subdodávateľa, že si splnil finančné záväzky voči nim v rozsahu vykonaných prác podľa tejto dohody, a že nemá voči nim žiadne záväzky vyplývajúce z tejto dohody po lehote splatnosti. V prípade, že takéto potvrdenie nepredloží, môže mu pozastaviť Objednávateľ všetky ďalšie platby a to až do doby predloženia tohto potvrdenia od dotknutého subdodávateľa/ subdodávateľov alebo dodávateľa subdodávateľa.
6. Zhotoviteľ berie na vedomie a súhlasí, že náležitosťou a podmienkou úhrady faktúr Objednávateľom Zhotoviteľovi podľa tejto Zmluvy je riadna úhrada faktúr zo strany Zhotoviteľa svojim subdodávateľom, čo preukáže Zhotoviteľ Objednávateľovi na základe jeho osobitného vyžiadania výpisom z účtu a písomným potvrdením subdodávateľa predloženým ku dňu vystavenia faktúry.
7. V prípade realizácie určitej časti diela podľa tejto dohody subdodávateľom Zhotoviteľa v zmysle predchádzajúceho ods. 6 tohto článku Zmluvy, sa povinnosť preukázať riadnu úhradu faktúr svojmu dodávateľovi prenáša na základe platného zmluvného vzťahu podľa tejto dohody na Zhotoviteľa, s čím Zhotoviteľ súhlasí.
8. Subdodávateľ, ktorý nespĺňa podmienky uvedené v zákone   
   č. 315/2016 Z. z. o registri partnerov verejného sektora a o zmene a doplnení niektorých zákonov, ak takáto povinnosť sa na subdodávateľa vzťahuje, nebude zo strany objednávateľa akceptovaný.

**Článok XIII**

**ZÁNIK ZMLUVNÉHO VZŤAHU**

1. Zmluvné strany sa dohodli, že zmluvný vzťah založený touto Zmluvou zaniká:
2. písomnou dohodou zmluvných strán,
3. odstúpením od Zmluvy alebo
4. písomnou výpoveďou ktoroukoľvek zmluvnou stranou bez uvedenia dôvodu, vo výpovednej lehote 1 mesiac. Výpovedná lehota začína plynúť prvým dňom nasledujúceho mesiaca po doručení výpovede druhej zmluvnej strane. Doručenie výpovede je platné na adresy uvedené v záhlaví tejto Zmluvy.
5. Od tejto Zmluvy môže odstúpiť tak Objednávateľ ako i Zhotoviteľ. Objednávateľ môže od zmluvy odstúpiť v týchto prípadoch, ktoré považujú zmluvné strany za podstatné porušenia tejto Zmluvy a to:
6. Ak je zrejmé, že nebude dielo včas a riadne vykonané a ani po písomnej výzve Objednávateľa Zhotoviteľ nevykoná bezodkladne nápravu.
7. Ak Objednávateľ zistí, že Zhotoviteľ nezhotovuje predmet plnenia v požadovanej kvalite a v súlade s touto Zmluvou alebo ho zhotovuje v rozpore s dohodnutými podmienkami, pričom Objednávateľ je oprávnený požadovať, aby Zhotoviteľ na vlastné náklady a nebezpečenstvo odstránil chyby vzniknuté nesprávnym vykonávaním diela.
8. Ak vzhľadom na hospodársku situáciu Zhotoviteľa alebo jeho postup pri zhotovovaní diela je nepravdepodobné, že si Zhotoviteľ splní alebo bude riadne plniť svoje záväzky a povinnosti vyplývajúce pre neho z tejto Zmluvy.
9. Ak bol na majetok Zhotoviteľa vyhlásený konkurz alebo ak bol podaný návrh na vyhlásenie konkurzu alebo ak sa voči Zhotoviteľovi vedie exekučné konanie alebo je Zhotoviteľ v likvidácií.
10. Ak Objednávateľ zistí, že Zhotoviteľ vykonáva dielo prostredníctvom subdodávateľa, u ktorého existujú dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; a nie je oprávnený dodávať tovar, uskutočňovať stavebné práce alebo poskytovať službu vo vzťahu k tej časti diela, ktorú má subdodávateľ plniť.
11. Odstúpenie od Zmluvy je účinné dňom jeho písomného doručenia druhej zmluvnej strane, dňom odmietnutia jeho prevzatia alebo dňom vrátenia doporučenej zásielky druhej zmluvnej strane, aj keď sa adresát o tom nedozvedel.
12. V prípade odstúpenia Objednávateľa od tejto Zmluvy alebo v prípade odobratia časti prác a výkonov, tvoriacich predmet tejto zmluvy má Objednávateľ v dôsledku podstatného porušenia tejto Zmluvy Zhotoviteľom nárok na zaplatenie zmluvnej pokuty vo výške 5% z ceny diela bez DPH.
13. Odstúpenie od tejto Zmluvy nevylučuje možnosť uplatnenia si práva na náhradu preukázanej škody, ktorá vznikla nesplnením záväzku jednou zo zmluvných strán.

**Článok XIV**

**ZÁVEREČNÉ USTANOVENIA**

1. Akékoľvek dohody, zmeny, alebo doplnenia k tejto Zmluve je možné urobiť len písomnými dohodami vo forme písomných dodatkov k tejto Zmluve v súlade s ustanovením § 18 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov, ktoré musia byť podpísané oprávnenými zástupcami štatutárnych orgánov oboch zmluvných strán.
2. Táto Zmluva nadobúda platnosť dňom podpisu oboma oprávnenými zástupcami štatutárnych orgánov oboch zmluvných strán a účinnosť dňom nasledujúcim po dni jej zverejnenia na webovej sídle Objednávateľa.
3. Táto zmluva je vyhotovená v šiestich identických rovnopisoch, z ktorých každý je považovaný za originál. Štyri rovnopisy po ich podpísaní oprávnenými zástupcami štatutárnych orgánov oboch zmluvných strán obdrží Objednávateľ a dva rovnopisy obdrží Zhotoviteľ.
4. Práva a povinnosti zmluvných strán neupravené touto Zmluvou sa riadia ustanoveniami príslušných právnych predpisov Slovenskej republiky.
5. Ak niektoré ustanovenia tejto Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto Zmluvy.
6. V prípade zmeny obchodného mena, adresy, sídla, alebo čísla účtu v peňažných ústavoch, mien zodpovedných osôb je každá zo zmluvných strán povinná oznámiť túto skutočnosť bezodkladne druhej zmluvnej strane v opačnom prípade sa má za to, že podľa pôvodných údajov bolo plnené správne.
7. Zmluvné strany si túto Zmluvu pozorne prečítali a prehlasujú, že jej text im je zrozumiteľný, jeho význam zrejmý a určitý, a že táto Zmluva je prejavom ich slobodnej a vážnej vôle a nebola uzavretá pod nátlakom ani za nevýhodných podmienok, čo potvrdzujú svojimi vlastnoručnými podpismi.

8. Súčasťou tejto Zmluvy sú:

Príloha č. 1\_Projektová dokumentácia

Príloha č. 2\_Položkovitý ocenený Výkaz výmer zo dňa .............

V Bratislave, dňa: V ............................, dňa:

Za Objednávateľa: Za Zhotoviteľa:

–––––––––––––––––––––– ––––––––––––––––––––––

JUDr. Ing. Martin Kuruc

starosta